burgasdotpro/wikipedia huggingface dataset:
Marián Amsler

Doc. Marián Amsler ArtD. (* 1979, Bratislava) je slovenský divadelný režisér, dramaturg, umelec, pedagóg a umelecký šéf Divadla Petra Mankoveckého.
Uviedol viaceré súčasné svetové, ale aj české a slovenské divadelné hry. Ako hosť režíroval v mnohých českých a slovenských divadlách (Činohra SND, Divadlo Aréna v Bratislave, Divadlo Astorka Korzo ´90 v Bratislave, Slovenské komorné divadlo v Martine, Divadlo Andreja Bagara v Nitre a ďalšie). Za svoje inscenácie Čechovových hier Platonov a Ivanov získal dvakrát prestížne ocenenie DOSKY v kategórii Objav roka. V roku 2012 získal DOSKY za najlepšiu réžiu za inscenáciu Anny Jablonskej Pohania v SND. V súčasnosti pôsobí ako odborný asistent na Vysokej škole múzických umení v Bratislave na Katedre réžie a dramaturgie.
Biografické údaje.
Je absolventom odboru divadelná dramaturgia a postgraduálneho štúdia v odbore činoherná réžia na Vysokej škole múzických umení v Bratislave. Jeho inscenácie (Platonov a Ivanov) boli ocenené na internacionálnych divadelných festivaloch vo Varšave, v Prahe a v Brne. Po skončení štúdia spolupracoval s viacerými divadelnými zoskupeniami (Slovenské národné divadlo, Divadlo Andreja Bagara, Divadlo Aréna v Bratislave, Dejvické divadlo v Prahe, Divadlo Petra Bezruča v Ostrave a iné). Taktiež je spoluzakladateľom Divadla Letí v Prahe. 
V súčasnosti pôsobí ako odborný asistent na Vysokej škole múzických umení v Bratislave na Katedre réžie a dramaturgie.
Národné futbalové mužstvo Rovníkovej Guiney

Národné futbalové mužstvo Rovníkovej Guiney reprezentuje Rovníkovú Guineu na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1975. Rovníková Guinea sa nikdy nekvalifikovala na Majstrovstvá sveta vo futbale. Na Africkom pohári národov sa predstavili trikrát. Najlepší výsledok je štvrté miesto na Africkom pohári národov 2015.
Konžské národné futbalové mužstvo

Konžské národné futbalové mužstvo reprezentuje Kongo na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1962. Kongo sa nikdy nekvalifikovalo na Majstrovstvá sveta vo futbale. Na Africkom pohári národov sa predstavili sedemkrát. Najlepší výsledok je víťazstvo na Africkom pohári národov 1972.
Externé odkazy.
https://fecofoot.cg/equipea/
Národné futbalové mužstvo Stredoafrickej republiky

Národné futbalové mužstvo Stredoafrickej republiky reprezentuje Stredoafrickú republiku na medzinárodných futbalových akciách ako sú Majstrovstvá sveta a Africký pohár národov. 
História.
Futbalový zväz bol založený v roku 1961. Stredoafrická republika sa nikdy nekvalifikovala na Majstrovstvá sveta vo futbale alebo Africký pohár národov. Stredoafrická republika je súčasťou Únie stredoafrických futbalových federácii (UNIFFAC).
Externé odkazy.
https://www.fifa.com/about-fifa/associations/CTA
Fosforibozyl-N-formylglycínamid

Fosforibozyl-"N"-formylglycínamid (takisto FormylGlycínAmidRibotid, FGAR či fGAR) je biochemický intermediát v biosyntéze purínových nukleotidov. Tvoria sa z neho teda stavebné bloky DNA a RNA.
Syntéza.
FGAR vzniká pôsobením enzýmu fosforibozylglycínamid formyltransferázy, ktorá prenáša formylovú skupinu z 10-formyltetrahydrofolátu na glycínamidribonukleotid (GAR):
FGAR sa následne premieňa na amidín pôsobením fosforibozylformylglycínamidínsyntázy, ktorá prenáša amino skupinu z glutamínu na FGAR. V reakcii vzniká 5'-fosforibozylformylglycínamidín (FGAM) a počas reakcie sa hydrolyzuje ATP:
Štíbeľ

Štíbeľ () je vrch v Oravskej Magure. Leží nad obcou Lomná, približne severozápadne od Dolného Kubína. 
Poloha.
Nachádza sa v severozápadnej časti pohoria, v geomorfologickom podcelku Paráč. Vrch leží v Žilinskom kraji, v okrese Námestovo a zasahuje na katastrálne územie obce Oravská Lesná a Lomná. Najbližším sídlom je východným smerom ležiaca Lomná, severovýchodne sa nachádza Zákamenné a severozápadne Oravská Lesná. Patrí do Chránenej krajinnej oblasti Horná Orava.
Opis.
Štíbeľ sa nachádza v hrebeni, ktorý vybieha severným smerom z masívu Príslopca (). Severným smerom pokračuje rázsocha na Črchľu () a Požehov (), východným vedie rázsocha na Maguru (), južným sa nachádza Príslopec, Držatín () a Paráč () a západným Nový vrch () a Rusniačka (). Západne sa zvažujúce svahy odvodňujú prítoky Zimnej vody do Bielej Oravy, rovnakým smerom vedie potok Požehovka, odvodňujúca severovýchodné svahy a Lomnica, ovádzajúca vodu z juhovýchodného úbočia. Na vrch nevedie značený chodník.
Výhľady.
Zalesnený hrebeň a vrchol neposkytuje súvislejší rozhľad. Z lokalít s redšou vegetáciou sú viditeľné najmä okolité vrchy Oravskej Magury a Kysuckej vrchoviny, Oravské, Kysucké a Sliezske Beskydy, no tiež Vysoké a Nízke Tatry.
Prístup.
Na vrchol nevedie značená turistická trasa, preto prístup je možný lesnými cestami a chodníkmi z okolitých sídiel. Južným smerom vedie po hrebeni modrá trasa z Javorinky cez Príslopec na Paráč.
Slovenské národné hokejové mužstvo na ZOH 2022

Slovenské národné hokejové mužstvo sa na Zimných olympijských hrách 2022, ktoré sa uskutočnili v Pekingu, zúčastnilo v nižšie uvedenej zostave a obsadilo 3. miesto.
Základná časť.
Tabuľka po skupinovej fáze.
Všetkých 12 tímov v tabuľke je rozdelených podľa umiestnenia v základných skupinách. Podľa tohto budú tímy rozdelené do play-off. Prvé 4 tímy (nazvané D1, D2, D3 a D4) sú nasadené priamo do štvrťfinále. Zvyšné tímy budú bojovať o štvrťfinále.
Play-off.
Pre semifinále budú tímy znova nasadené podľa umiestnenia v tabuľke skupinovej fázy.
Kvalifikačné kolo.
Osem tímov, ktoré sa umiestnili v tabuľke na 5. až 12. mieste, bojujú o ďalšie 4 postupové miesta.
Hrá sa systémom D5-D12 = E1, D6-D11= E2, D7-D10 = E3, D8-D9 = E4.
Andrej Dúbravský

Mgr. art. Andrej Dúbravský (* 30. júl 1987, Nové Zámky) je slovenský maliar a príležitostný herec.
Životopis.
Počas rokov 20042008 študoval na škole umeleckého priemyslu Josefa Vydru, v odbore kameňosochárstva. Neskôr v rokoch 20082014 študoval na Vysokej škole výtvarných umení v Bratislave. Svoje štúdium absolvoval pod vedením prof. Ivana Csudaia a prof. Daniela Fischera. V roku 2011 sa umiestnil na druhom mieste v súťaži Maľba 2011, ktorú každoročne usporadúva Nadácia VÚB. V nasledujúcom roku sa mu podarilo umiestniť na prvom mieste. Jeho diela sú v súčasnosti zastúpené v Slovenskej národnej galérií a v Galérií mesta Bratislavy.
Jeho partnerom je slovenský režisér, producent, herec a scenárista Peter Bebjak s ktorým spolupracoval na námete filmu "Zlo" (2012), kde si zahral jednu z hlavných postáv. Otec Andreja Dúbravského je novinár, moderátor spravodajstva Jozef Dúbravský. Andrej Dúbravský žije a tvorí striedavo v Rastislaviciach a v New Yorku.
Jaromíra

Jaromíra je ženské krstné meno. Meniny na Slovensku má 18. februára.
AVR

AVR je rodina mikrokontrolérov vyvíjaná od roku 1996 spoločnosťou Atmel, ktorá bola v roku 2016 odkúpená spoločnosťou Microchip Technology. Sú to 8-bitové jednočipové mikrokontroléry s Modifikovanou harvardskou architektúrou. AVR bola jedna s prvých rodín mikrokontrolérov, ktorá používala na ukladanie programu pamäť Flash, na rozdiel od pamätí typu ROM, EPROM alebo EEPROM.
Mikrokontroléry AVR sa používajú na mnoho účelov vo vstavaných systémoch. Bežné je aj amatérske a vzdelávacie použitie. Známe sú pre ich použitie v doskách Arduino.
Prehľad zariadení.
AVR používa Modifikovanú harvardskú architektúru, v ktorej sú program a dáta uložené vo fyzicky oddelených pamätiach, pre ktoré sa používa rozdielny adresový priestor, avšak program dokáže čítať dáta z programovej pamäte pomocou špeciálnych inštrukcii.
Základné rodiny.
Čipy AVR sa delia na nasledovné rodiny:
tinyAVR – séria ATtiny
Séria ATtiny obsahuje mikrokontroléry v malom puzdre s obmedzenou sadou periférnych zariadení. Avšak súčasťou upravených sérií tinyAVR 0/1/2 (uvedených na trh v roku 2016) sú:
megaAVR – séria ATmega
Séria ATmega obsahuje mikrokontroléry s rozšírenou sadou inštrukcií (inštrukcie na násobenie a na prácu s väčšími programovými pamäťami), s veľkým množstvom periférnych zariadení, s väčšou programovou pamäťou a s veľkým množstvom vývodov. Mikrokontroléry série megaAVR 0, ktorá bola uvedená na trh v roku 2016, majú aj nasledovnú funkcionalitu:
AVR Dx – Rodina AVR Dx obsahuje viacero sérií mikrokontrolérov, ktoré sa zameriavajú na interakciu človeka s počítačom, úpravu analógového signálu a prevádzkovú bezpečnosť.
Označenia čipov sú vo formáte AVR"ff"D"xpp", pričom "ff" znamená veľkosť pamäte Flash, "x" znamená sériu a "pp" znamená počet vývodov. Napríklad: AVR128DA64 – 64-vývodový mikrokontrolér zo série DA so 128 KB flash pamäte. Všetky čipy z rodiny AVR Dx obsahujú:
Série rodiny AVR Dx:
Národné futbalové mužstvo Svätého Tomáša a Princovho ostrova

Národné futbalové mužstvo Svätého Tomáša a Princovho ostrova reprezentuje Svätý Tomáš a Princov ostrov na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1975. Svätý Tomáš a Princov ostrov sa nikdy nekvalifikovali na Majstrovstvá sveta vo futbale alebo Africký pohár národov. Od novembra 2003 keď prehrali s Líbyou 0:8 a vypadli z kvalifikácie na Majstrovstvá sveta vo futbale 2006, osem rokov neodohrali ani jeden medzištátny zápas až do novembra 2011 – Kongo 0:5.
Burundské národné futbalové mužstvo

Burundské národné futbalové mužstvo reprezentuje Burundi na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1962. Burundi sa nikdy nekvalifikovalo na Majstrovstvá sveta vo futbale. Na Africkom pohári národov sa predstavili raz a to v roku 2019. Na turnaji skončili v skupinovej fázy.
Externé odkazy.
https://ffb.bi/
Džibutské národné futbalové mužstvo

Džibutské národné futbalové mužstvo reprezentuje Džibutsko na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1979. Džibutsko sa nikdy nekvalifikovalo na Majstrovstvá sveta vo futbale alebo Africký pohár národov. Džibutsko je členom futbalovej federácie pre východ a stred Afriky CECAFA.
Externé odkazy.
https://www.fdf.dj/
Žliabok (prítok Henckovského potoka)

Žliabok je potok v regióne Gemer, v obci Henckovce v okrese Rožňava v Košickom kraji. Je pravostranným prítokom Henckovského potoka a má dĺžku . Je vodným tokom V. rádu.
Prameň.
Pramení na severozápadnom svahu vrchu "Nadždiar" () v juhozápadnej časti katastra Henckoviec, v nadmorskej výške Patrí do okresu Rožňava v Košickom kraji a nachádza sa v geomorfologickomo celku Revúcka vrchovina a jeho podcelku Turecká..
Opis toku.
Od prameňa tečie severozápadným smerom až po ústie do Henckovského potoka, ktorý je prítokom rieky Slaná. Vodný tok "Žliabok" nemá žiadny významnejší prítok. Vzniká, preteká a ústi na území obce Henckovce.. 
Pôvod názvu.
Hydronymum "Žliabok" na území obce Henckovce má pôvod v charakteristickom výskyte "malého žľabu, žliabka" v oblasti, ktorou potok v čase pomenovacieho procesu pretekal, resp. ktoré bolo s týmto objektom ináč spájané, s významom "malá podlhovastá priehlbeň, podlhovasté koryto často značnej dĺžky slúžiace na odvádzanie vody". Zo slovného základu "žliabok" bolo utvorené jednoslovné hydronymum ako súčasť veľmi početnej skupiny názvov v slovenskej toponymii, najmä v hydronymii. 
Názov vodného toku "Žliabok" bol štandardizovaný v roku 1990.
V priestore slovenskej hydronymie hydronymum "Žliabok" nie je jedinečným hydronymom (február 2022); nesie so sebou úskalie homonymie.
Eritrejské národné futbalové mužstvo

Eritrejské národné futbalové mužstvá reprezentuje Eritreu na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1996. Eritrea sa nikdy nekvalifikovala na Majstrovstvá sveta vo futbale alebo Africký pohár národov. Eritrea je členom futbalovej federácie pre Strednú a Východnú Áziu CECAFA.
Externé odkazy.
https://enffonline.com/
Etiópske národné futbalové mužstvo

Etiópske národné futbalové mužstvo reprezentuje Etiópiu na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1943. Etiópia sa nikdy nekvalifikovala na Majstrovstvá sveta vo futbale. Spolu s Egyptom a Sudánom boli súčasťou prvého ročníka Afrického poháru národov v roku 1957. Na Africkom pohári národov sa celkovo predstavili 11-krát. Najlepší výsledok je víťazstvo na Africkom pohári národov 1962.
Externé odkazy.
http://www.ethiofootball.com/eff.php
Čierny vrch (vrch v Oravskej Magure)

Čierny vrch () je vrch v Oravskej Magure. Leží nad obcou Oravský Podzámok, približne severne od mesta Dolný Kubín. Lokalitou prechádza Medzinárodná diaľková turistická trasa E3. 
Poloha.
Nachádza sa v strednej časti pohoria, v geomorfologickom podcelku Kubínska hoľa. Vrch leží v Žilinskom kraji, v okrese Dolný Kubín a zasahuje na katastrálne územie mesta Dolný Kubín. Najbližšími sídlami sú juhovýchodne ležiaci Oravský Podzámok, Medzibrodie nad Oravou a južným smerom mestské časti Dolného Kubína – Beňova Lehota a Mokraď a severovýchodným smerom obec Hruštín. Severozápadná časť vrchu zasahuje do Chránenej krajinnej oblasti Horná Orava.
Opis.
Čierny vrch je súčasťou masívu, známeho ako Kubínska hoľa, ktorý sa tiahne od sedla Príslop juhozápadným smerom po Minčol. Severným smerom leží Feračová () a Galanky (), východným Mokradská hoľa () a Javorová (), južným Vtáčnik () a Kubínska hoľa () a západným dominantný Minčol (). Severné svahy odvodňujú prítoky Hruštínky do Bielej Oravy, vodu z južných svahov odvádza potok Jelšava do rieky Oravy. Vrcholom vedie značený chodník.
Výhľady.
Súvislý lesný porast, pokrývajúci hrebeň Čierneho vrchu, umožňuje len veľmi obmedzený rozhľad. Z vhodných miest s riedkou vegetáciou sú pozorovateľné okolité vrchy Oravskej Magury, okolie mesta Dolný Kubín, Oravské, Kysucké, Sliezske a Moravsko-sliezske Beskydy, Malá a Veľká Fatra, Chočské vrchy, Nízke a Vysoké Tatry.
Université de Montpellier

Université de Montpellier francúzska verejná výskumná univerzita v Montpellier na juhovýchode krajiny. Univerzita bola založená v roku 1289 a je jednou z najstarších univerzít na svete.
Počas 45 rokov od roku 1970 do roku 2015 bola univerzita rozdelená na tri univerzity ("University of Montpellier 1", "University of Montpellier 2" a "Paul Valéry University of Montpellier 3"). V roku 2015 bola z prvých dvoch univerzít založená nová univerzita v Montpellier. Univerzita Paula Valéryho v Montpellier však zostala samostatným subjektom.
Juhosudánske národné futbalové mužstvo

Juhosudánske národné futbalové mužstvo reprezentuje Južný Sudán na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 2011. Južný Sudán sa nikdy nekvalifikoval na Majstrovstvá sveta vo futbale alebo Africký pohár národov.
Externé odkazy.
https://www.fifa.com/about-fifa/associations/SSD
Kenské národné futbalové mužstvo

Kenské národné futbalové mužstvo reprezentujú Keňu, na medzinárodných futbalových akciách, ako sú Majstrovstvá sveta a Africký pohár národov. 
História.
Futbalový zväz bol založený v roku 1946. Keňa sa nikdy nekvalifikovala na Majstrovstvá sveta vo futbale. Na Africkom pohári národov sa predstavili šesťkrát. Vo všetkých prípadoch Keňa skončila v skupinovej fázy.
Externé odkazy.
https://footballkenya.org/
Rwandské národné futbalové mužstvo

Rwandské národné futbalové mužstvo reprezentuje Rwandu na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1975. Rwanda sa nikdy nekvalifikovala na Majstrovstvá sveta vo futbale. Na Africkom pohári národov sa predstavili raz a to v roku 2004. Na turnaji skončili v skupine.
Externé odkazy.
http://www.ferwafa.rw/
Žliabok (prítok Jarkov)

Žliabok je potok v regióne Dolná Nitra, v obci Lovce v okrese Zlaté Moravce v Nitrianskom kraji. Je pravostranným prítokom vodného toku Jarky a má dĺžku . Je vodným tokom VII. rádu. 
Prameň.
Pramení na východnom svahu vrchu a lesa "Koreňová" a na juhozápadných svahoch vrchu "Rakytka" na západnom okraji lúky, z ktorej vyteká východným smerom v lesnom extraviláne v nadmorskej výške . Patrí do obce Lovce, okresu Zlaté Moravce v Nitrianskom kraji a nachádza sa v geomorfologickom celku Podunajská pahorkatina, v geomorfologickom podcelku Žitavská pahorkatina..
Opis toku.
Od prameňa tečie východným smerom až po ústie do vodného toku Jarky, ktorý je prítokom Hostianskeho potoka. Vyteká východným smerom v lesnom extraviláne, na konci lúky sa stáča oblúkom cez les "Rúbaná" do juhovýchodného smeru, pokračuje cez lesný extravilán, ľavým brehom obmýva les "Veľká Somorová", vteká do užšej a strmšej doliny, stáča sa do južného smeru a v nadmorskej výške ústi do vodného toku Jarky ako jeho ľavostranný prítok. Vodný tok "Žliabok" nemá žiadny významnejší prítok.. 
Pôvod názvu.
Hydronymum "Žliabok" na území obce Lovce má pôvod v charakteristickom výskyte "malého žľabu, žliabka" v oblasti, ktorou potok v čase pomenovacieho procesu pretekal, resp. ktoré bolo s týmto objektom ináč spájané, s významom "malá podlhovastá priehlbeň, podlhovasté koryto často značnej dĺžky slúžiace na odvádzanie vody". Zo slovného základu "žliabok" bolo utvorené jednoslovné hydronymum ako súčasť veľmi početnej skupiny názvov v slovenskej toponymii, najmä v hydronymii. 
Názov vodného toku "Žliabok" bol štandardizovaný v roku 2009.
V priestore slovenskej hydronymie hydronymum "Žliabok" nie je jedinečným hydronymom (február 2022); nesie so sebou úskalie homonymie. 
Referencie.
Gabrielle Carterisová

Gabrielle Carterisová (; * 2. január 1961, Scottsdale, Arizona, USA) je americká herečka a bývalá prezidentka SAG-AFTRA v období 2016 až 2021. 
Detstvo a mladosť.
Carterisová sa narodili do rodiny realitnej maklérky a majiteľa reštaurácie. Jej otec je gréckeho pôvodu a jej matka je židovka. V jej šiestich mesiacov sa rodičia rozišli a žila s matkou v San Franciscu. V detstve sa začala zaujímať o umenie a balet. 
Kariéra.
Po absolvovaní Sarah Lawrence Collage, sa objavila vo viacerých televíznych seriáloch. V roku 1990 bola obsadená do role Andrey Zuckermanovej, v televíznom seriály "Beverly Hills 90210". Bola najstaršou herečkou v obsadení, nakoľko mala v dobe natáčania dvadsaťdeväť rokov. V roku 1995 sa objavila po boku Brucea Greenwooda vo filme "Danielle Steelová: Cena za šťastie". O rok neskôr sa objavila vo vlastnej televíznej show, s názvom "Gabrielle", ktorá trvala jednu sezónu. 
Aktívne sa venuje herectvu, najmä v televíznych seriáloch a dabingu. V rokoch 2015 až 2016 sa objavila v televíznom seriály "Code Black", po boku Marcie Gay Harden a Bonnie Somerville. Tiež sa objavila aj v pokračovaní "Beverly Hills 90210" z roku 2019, kde si zahrala aj s pôvodným obsadením. 
V rokoch 2016 až 2021 sa stala výkonnou viceprezidentkou SAG-AFTRA. V roku 2020 odmietla opätovne kandidovať a podporila Fran Drescher, ktorá je jej aktuálnou nástupníčkou. 
Súkromný život.
Počas natáčania "Beverly Hills 90210", začala Carterisová chodiť s Charlesom Isaacsom, obchodníkom s cennými papiermi. Po dvoch rokoch chodenia, sa v roku 1992 zosobášili. Majú spolu dve dcéry, narodené v rokoch 1994 a 1999.
Hlaváčik jarný

Hlaváčik jarný () je jedovatá rastlina z čeľade iskerníkovitých. Existuje približne 11 (uvádza sa až 30) druhov hlaváčikov, ale hlaváčik jarný je pravdepodobne najznámejším druhom tohto rodu. Hlaváčik jarný je na slovensku prísne chránená rastlina.
Opis.
Hlaváčik jarný je nízka trváca rastlina, ktorá je veľmi obľúbená medzi záhradkármi a zberateľmi pre svoj nápadný vzhľad. Rastlina je vysoká 10 40 cm a kvitne od apríla do mája. Je charakteristická svojim mohutným podzemkom a listami, ktoré sú vztýčené smerom hore . Tiež sú 2 až 4 krát perovito zložené. Listové úkrojky sú čiarkovité. Výhonky sa končia veľkými jednotlivými kvetmi s priemerom 37 cm a 1020 citrónovožltými korunnými lupienkami. Plody sú jednosemenné, chlpaté nažky.
Výskyt.
Vyskytuje sa v teplých nížinách a pahorkatinách, v kroviskách, v svetlých dubových a borovicových lesoch, na vápencovom a andezitovom podklade. Hlaváčik jarný je možné nájsť na suchých teplých lúkach a stepiach najmä v juhovýchodnej Európe a západnej Ázii. Na Slovensku sa vyskytuje v teplejších oblastiach, preto sa roztrúsene vyskytuje v Záhorskej nížine, Tríbeči, Devínskej kobyle až po Východoslovenskú nížinu.
Použitie.
V rastline sa nachádza asi 30 druhov srdcových glykozidov (napr. adonitoxin a cymarín) a tiež sa v nej nachádzajú flavónové glykozidy (napr. adonivernit). Preto sa práškové výťažky z hlaváčika jarného podávajú väčšinou v kombinovaných prípravkoch, ktoré obsahujú aj výťažky z konvalinky, morskej cibule alebo oleandra. Používajú sa na liečenie ľahších prípadov slabej srdcovej výkonnosti a srdcových ťažkostí nervového pôvodu spojené s pocitom nepokoja. Účinok je však slabší a trvá kratší čas. Vedci tiež potvrdili, že hlaváčik má močopudné a upokojujúce pôsobenie. Homeopatické prípravky sa používajú pri nadmernej činnosti štítnej žľazy a srdcovej slabosti.
FK Jonava

FK Jonava je litovský futbalový klub pochádzajúci zo mesta Jonava.
Bol oficiálne založený v roku 1990. Momentálne (marec 2023) je účastníkom najvyššej domácej súťaže s názvom Pirma lyga. Domáce zápasy hráva na štadióne Jonavos miesto stadionas, ktorý má kapacitu 1 100 miest. Hlavnými farbami klubu sú biela a modrá.
Uhorčík (seriál)

Uhorčík je slovenský rodinný seriál z prostredia zbojníkov. Premiéru mal 3. októbra 2020, v decembri 2020 bola potvrdená druhá séria, ktorá mala premiéru 11. septembra 2021.
FA Šiauliai

FA Šiauliai je litovský futbalový klub pochádzajúci zo mesta Šiauliai.
Bol oficiálne založený v roku 2007. Momentálne (marec 2023) je účastníkom najvyššej domácej súťaže s názvom A lyga. Domáce zápasy hráva na štadióne Savivaldybės stadionas, ktorý má kapacitu 3 500 miest. Hlavnými farbami klubu sú čierna a žltá.
Kozonoha hostcová

Kozonoha hostcová (staršie alebo ľudovo: kozia noha; lat. "Aegopodium podagraria") je trváca rastlina z čeľade mrkvovité. Je to invazívna bylina, ktorú veľa záhradkárov považuje za nepríjemnú burinu, pretože je veľmi húževnatá a odolná.
Opis.
Je to trváca rastlina, ktorá je charakteristická dlhými podzemnými výbežkami. Svoj názov si kozonoha hostcová získala vďaka listom, ktoré pripomínajú chodidlo kozy. Dorastá do výšky 50100 cm a kvitne od mája do septembra. Trojpočetné listy sú 1 až 2-krát perovito zložené, s drobnými zárezmi v tvare pílky, preto sa nazývajú tiež ako pílkovité listy. Končisté listy s vajcovitými úkrojkami sú často vykrojené na dve časti, takže obrys pripomína odtlačok kozej nohy. Kozonoha hostcová má biele kvety, pri ktorých rastú hladké, 3 - 4 mm dlhé, vajcovité plody (dvojnažky). Okolíky nie sú obalené.
Výskyt.
Táto rastlina je v súčasnosti hojne rozšírená v Európe a v západnej Ázii. V Európe ju možno prakticky nájsť kdekoľvek od nížin až po horský stupeň. Kozonoha hostcová je nitrofilná rastlina, čo znamená, že si vyžaduje väčšie množstvo dusíka v pôde, preto sa presadzuje hlavne v podraste vlhkých zmiešaných a listnatých lesov, ale môže rásť aj v lužných lesoch a na tienistých lesných pasekách. Najčastejšie sa vyskytuje ako burina na záhradách a lúkach, taktiež ju možno spozorovať v parkoch, sadoch, na brehoch riek a poliach. 
Použitie.
V rastline sa nachádzajú éterický olej, flavonoidy, fenolkarbonové kyseliny. Kozonoha hostcová sa taktiež môže pýšíť svojou vysokou hladinou vápnika. Korene sú jedovaté, pretože sa v nich nachádzajú polyíny ako falkarindiol a lektín. V ľudovom liečiteľstve túto rastlina už poznali naši predkovia odpradávna. Pripisujú sa jej močopudné a protizápalové účinky, dodnes sa však v nej nenašli nijaké látky, ktoré by mohli toto pôsobenie vyvolať. Latinské označenie podagra (dna) svedčí o jej hlavnom využití (aj v homeopatických prípravkoch) pri reumatických ťažkostiach, užíva sa aj ako prostriedok na odvodnenie, čo vedie aj k zníženiu obsahu kyseliny močovej v krvi. Čerstvá rozdrvená vňať sa príležitostne používa ako obklad na bodnutie hmyzom a drobnejšie poranenie kože. Pridáva sa aj do kúpeľov proti hemoroidom. Mladé listy sa konzumujú v šalátoch, polievkach a aj ako zelenina.
Budín II (vrch v Oravskej Magure)

Budín II () je vrch v Oravskej Magure. Leží nad obcou Lokca, približne západne od mesta Tvrdošín. Lokalitou prechádza Medzinárodná diaľková turistická trasa E3. 
Poloha.
Nachádza sa vo východnej časti pohoria, v centrálnej oblasti rovnomenného geomorfologického podcelku. Vrch leží v Žilinskom kraji, v okrese Tvrdošín a zasahuje na katastrálne územie obce Nižná. Najbližšími sídlami sú severozápadne ležiaca Lokca, západne situovaný Vasiľov a Babín a juhovýchodne ležiaci Podbiel.
Opis.
Budín II je súčasťou mohutného horského chrbta, ktorý vedie od sedla Príslop severovýchodným smerom po brehy Oravskej priehrady. Juhozápadným susedom je Šubovka () a Prípor (), južným Búčie () a Petrovka (), východným Kýčera () a Zmrázov (), severovýchodne dominuje plytkým sedlom oddelený Budín () a severným vrch Javor (). Severné svahy odvodňuje Lokciansky potok, západné Šubovka, oba do Hruštínky a Bielej Oravy, voda z východných svahov odteká potokom Hldočín a z južných potokom Podbielsky Cickov do rieky Oravy. Vrcholom vedie značený chodník.
Výhľady.
Aj túto časť hrebeňa pokrýva súvislý lesný porast, ktorý neumožňuje rozhľad. Z malých miest s riedkou vegetáciou je vidieť okolité vrchy Oravskej Magury, Oravské, Kysucké a Sliezske Beskydy, Veľkú Fatru, Chočské a Skorušinské vrchy, Nízke a Vysoké Tatry.
Somálske národné futbalové mužstvo

Somálske národné futbalové mužstvo reprezentuje Somálsko na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1951. Somálsko sa nikdy nekvalifikovalo na Majstrovstvá sveta vo futbale ani na Africký pohár národov. Somálsko je súčasťou futbalovej federácie CECAFA pre tímy východnej a strednej Afriky.
Externé odkazy.
https://somsoccer.so/english/
Uhorčík

Uhorčík môže byť:
5'-Fosforibozylformylglycínamidín

5'-Fosforibozylformylglycínamidín (alebo fosforibozylformylglycínamidín, FGAM) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA.
Syntéza.
FGAM je syntetizovaný z fosforibozyl-"N"-formylglycínamidu (FGAR), ktorý sa premieňa na amidín pôsobením fosforibozylformylglycínamidsyntázy (PFAS), ktorá prenáša amino skupinu z glutamínu. V procese sa hydrolyzuje ATP:
V biosyntetickej dráhe sa FGAM ďalej mení na 5-aminoimidazolribotid (AIR). Reakciu katalyzuje AIR syntetáza, ktorá využíva ATP na aktiváciu koncovej karbonylovej skupiny a atak dusíka na anomérnom centre ribózy:
Žľab (prítok Trnávky)

Žľab je potok v regióne Dolné Považie, v obci Boleráz v okrese Trnava v Trnavskom kraji. Je ľavostranným prítokom vodného toku Trnávka a má dĺžku . Je vodným tokom VII. rádu. 
Prameň.
Pramení v blízkosti poľa "Žľab" v centrálnej časti obce Boleráz, z ktorého vyteká v poľnohospodárskom extraviláne v nadmorskej výške . Patrí do obce Boleráz, okresu Trnava v Trnavskom kraji a nachádza sa v geomorfologickom celku Podunajská pahorkatina, v geomorfologickom podcelku Trnavská pahorkatina..
Opis toku.
Od prameňa tečie juhovýchodným smerom, veľkým oblúkom sa stáča na východ, ľavým brehom obmýva les "Dolný háj", pravým brehom obmýva pole "Žľab", v nadmorskej výške podteká železnicu z Trnavy do Bolerázu, na okraji intravilánu obce Boleráz v nadmorskej výške ústi do vodného toku Trnávka ako jej ľavostranný prítok. 
Vodný tok "Žľab" nemá žiadny významnejší prítok.. 
Pôvod názvu.
Hydronymum "Žľab" na území obce Boleráz má pôvod v názve dnešného poľa rovnakého názvu "Žľab". Názov poľa "Žľab" v obci Boleráz má pôvod v charakteristickom výskyte "žľabu" v oblasti, ktorou potok v čase pomenovacieho procesu pretekal, resp. ktoré bolo s týmto objektom ináč spájané, s významom "malá podlhovastá priehlbeň, podlhovasté koryto často značnej dĺžky slúžiace na odvádzanie vody". Zo slovného základu "žľab" bolo utvorené jednoslovné hydronymum ako súčasť veľmi početnej skupiny názvov v slovenskej toponymii, najmä v hydronymii. 
Názov vodného toku "Žľab" bol štandardizovaný v roku 1984.
V priestore slovenskej hydronymie potokov hydronymum "Žľab" je jedinečným hydronymom (február 2022); bez nebezpečenstva homonymie. Homonymná konkurencia sa objavuje ale v kategórii kanálov Žľab (kanál).
Sudánske národné futbalové mužstvo

Sudánske národné futbalové mužstvo reprezentuje Sudán na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1936. Sudán sa nikdy nekvalifikoval na Majstrovstvá sveta vo futbale. Spolu s Egyptom a Etiópiou sa zúčastnil prvého ročníka Afrického pohára národov v roku 1957. Celkovo sa na Africkom pohári národov zúčastnili deväťkrát. Najlepší výsledok je víťazstvo na Africkom pohári národov 1970.
Externé odkazy.
https://www.fifa.com/about-fifa/associations/SDN
Tanzánske národné futbalové mužstvo

Tanzánske národné futbalové mužstvo reprezentuje Tanzániu na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1945. Tanzánia sa nikdy nekvalifikovala na Majstrovstvá sveta vo futbale. Na Africkom pohári národov sa predstavili dvakrát v rokoch 1980 a 2019. V oboch prípadoch skončili v skupinovej fázy.
Externé odkazy.
https://tff.or.tz/
Ugandské národné futbalové mužstvo

Ugandské národné futbalové mužstvo reprezentuje Ugandu na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1957. Uganda sa nikdy nekvalifikovala na Majstrovstvá sveta vo futbale. Na Africkom pohári národov sa predstavili sedemkrát. Najlepší výsledok je druhé miesto na Africkom pohári národov 1978. Uganda je súčasťou futbalovej federácie CECAFA pre tímy z východnej a strednej Afriky.
Externé odkazy.
https://fufa.co.ug/fufa/
Mrvova Kykula

Mrvova Kykula () je vrch v Kysuckej vrchovine. Leží nad obcou Oravská Lesná, približne východne od Čadce. 
Poloha.
Nachádza sa na východnom okraji pohoria, v geomorfologickom podcelku Vojenné. Vrch leží v Žilinskom kraji, zasahuje na územie okresov Čadca a Námestovo a katastrálne územie obcí Nová Bystrica a Oravská Lesná. Samotný vrchol však leží v katastri Novej Bystrice. Najbližším sídlom je na východnom úbočí ležiaca Kubínska, miestna časť Oravskej Lesnej, západným smerom sa nachádza Vychylovka, patriaca k obci Nová Bystrica. Východnou časťou vrchu vedie hranica západne ležiacej Chránenej krajinnej oblasti Kysuce a východne situovanej Chránenej krajinnej oblasti Horná Orava.
Opis.
Mrvova Kykula je súčasťou hrebeňa, ktorý oddeľuje regióny Kysuce a Orava. Vedie od juhu zo Sedla pod Okrúhlicou severným smerom na Talapkov Beskyd () na hranici s Poľskom a vedie ním zároveň rozvodnica povodí Kysuce a Oravy. Severozápadným smerom leží sedlom oddelená Vlčova hora (), západným Grúň () a Sajdov (), južným Beskyd () a Opálka (), východným Krčmárová () a severným Demänovská Kykula (). Severné a západné svahy odvodňujú prítoky Vychylovky, južné Pavelkov potok, všetky smerujúce do Bystrice v povodí Kysuce. Z východne sa zvažujúcich svahov vodu odvádza Katrenčíkovský potok do Bielej Oravy. Hrebeňom a východným úbočím vedie značený chodník z Oravskej Lesnej, južným úbočím aj cesta I/520.
Výhľady.
Nesúvislý lesný porast s vrcholovou lúkou umožňuje takmer kruhový rozhľad. Viditeľné sú okolité vrchy Kysuckej vrchoviny a Oravskej Magury, veľmi dobre viditeľný je pohraničný hrebeň Oravských a Kysuckých Beskýd, Malá Fatra, Javorníky a nezriedka i Tatry.
Prístup.
Na vrchol nevedie značený chodník, no zelená značka vedie z osady Jasenovská sedlom Jamy a traverzom vrcholu Mrvovej Kykuly ďalej na sever do sedla Demänová. Južným svahom vedie i cesta I/520, z ktorej je možný prístup hrebeňom na blízky vrchol.
Demänovská Kykula

Demänovská Kykula () je vrch v Kysuckej vrchovine. Leží nad obcou Oravská Lesná, približne východne od Čadce. 
Poloha.
Nachádza sa na východnom okraji pohoria, v geomorfologickom podcelku Vojenné. Vrch leží v Žilinskom kraji, zasahuje na územie okresov Čadca a Námestovo a katastrálne územie obcí Nová Bystrica a Oravská Lesná. Najbližšími sídlami sú na severovýchodnom úbočí ležiaca Demänová a na juhovýchodnom Kubínska, miestne časti Oravskej Lesnej, západným smerom sa nachádza Vychylovka, patriaca k obci Nová Bystrica. Vrcholom vedie hranica Chránenej krajinnej oblasti Kysuce a Chránenej krajinnej oblasti Horná Orava.
Opis.
Demänovská Kykula je súčasťou hrebeňa, ktorý oddeľuje regióny Kysuce a Orava a určuje zároveň rozvodnicu povodí riek Kysuca a Orava. Východne susedí sedlom oddelená Korčuľa (), južným smerom Krčmárová (), juhozápadným Mrvova Kykula (), západným Vlčova hora () a severným Talapkov Beskyd (). Západné svahy odvodňujú prítoky Vychylovky, smerujúce do Bystrice v povodí Kysuce, voda z východne sa zvažujúcich svahov odteká Demänovský potok do Bielej Oravy. Hrebeňom vedie značený chodník z Oravskej Lesnej-Demänovej.
Výhľady.
Riedky, no súvislý lesný porast umožňuje len veľmi obmedzený rozhľad. Z vhodných lokalít s riedkou vegetáciou a horských pasienkov na úbočí je vidieť okolité vrchy Kysuckej vrchoviny a Oravskej Magury, pohraničný hrebeň Oravských a Kysuckých Beskýd, Malú Fatru, Javorníky a nezriedka i Tatry.
Žľab

Žľab môže byť:
Zanzibarské národné futbalové mužstvo

Zanzibarské národné futbalové mužstvo reprezentuje Zanzibar na medzinárodných futbalových turnajoch. Zanzibar nie je členom FIFA a nie je iba pridruženým členom CAF.
História.
Futbalový zväz bol založený v roku 1926. FIFA neuznáva Zanzibar a preto nie je členom, FIFA nepovoľuje dva tímy z jedného štátu. V marci 2017 bol Zanzibar prijatý do Konfederácie afrického futbalu ako 55. člen, no o štyri mesiace neskôr bolo ich členstvo zrušené. Prezident CAF Ahmad Ahmad uviedol, že región nemal byť nikdy prijatý, pretože nejde o suverénny štát. Zanzibar sa nezúčastňuje kvalifikácii na Majstrovstvá sveta vo futbale ani kvalifikácii na Africký pohár národov. Zanzibar sa pravidelne zúčastňuje Vyzývacieho pohára CECAFA.
Externé odkazy.
http://www.conifa.org/en/members/zanzibar/
5-Aminoimidazolribotid

5-Aminoimidazolribotid (AIR) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA.
Syntéza.
AIR vzniká z 5'-fosforibozylformylglycínamidínu (FGAM) pôsobením AIR syntetázy (AIRS), ktorá využíva ATP na aktiváciu koncovej karbonylovej skupiny, ktorú nasleduje atak dusíka viazaného na anomérny uhlík ribózy:
U vyšších eukaryotov je AIR následne karboxylovaný fosforibozylaminoimidazolkarboxylázou (AIRC), čím vzniká 5'-fosforibozyl-4-karboxy-5-aminoimidazol (CAIR):
U rastlín, kvasiniek a prokaryotov vzniká tá istá zlúčenina alternatívnou dvojkrokovou dráhou, ktorú katalyzujú enzýmy 5-(karboxyamino)imidazolribonukleotidsyntáza a 5-(karboxyamino)imidazolribonukleotidmutáza. V prvej reakcii dochádza k naviazaniu oxidu uhličitého na 5-amino skupinu a v druhej k prenosu oxidu uhličitého na C4.
Chemické vlastnosti.
Deriváty 5-aminoimidazolu boli považované za nestabilné a teda náročné na syntézu. Prvá neenzymatická syntéza AIR bola publikovaná v roku 1988 a všeobecná metodolódia pre ďalšie príklady bola vytvorená v 90. rokoch.
Ďalší význam v biosyntéze.
Prešmyky, ktoré začínajú s AIR, umožňujú využitie častí tejto zlúčeniny v ďalších biochemických dráhach. Enzýmy, ktoré katalyzujú tieto reakcie, patria do superrodiny železo-sírnych radikálových SAM proteínov, ktoré využívajú S-adenozylmetionín ako kofaktor, ktorý iniciuje tieto premenu pomocou radikálových intermediátov.
Tiamín.
Vitamín tiamín obsahuje pyrimidínový kruhový systém, ktorý vzniká z AIR. Túto reakciu katalyzuje fosfometylpyrimidínsyntáza:
Táto reakcia zabudováva fragmenty označené modrou, zelenou a červenou farbou do produktu, 4-amino-5-hydroxymetyl-2-metylpyridínfosfátu.
5-Hydroxybenzimidazol.
U niektorých anaeróbov je AIR prekurzorom 5,6-dimetylbenzimidazolu, ktorý sa zabudováva do vitamínu B12 pri biosyntéze kobalamínu. Počiatočnú reakciu katalyzuje 5-hydroxybenzimidazolsyntáza, ktorá tvorí 5-hydroxybenzimidazol:
Všetky uhlíkové atómy prítomné v produkte pochádzajú z AIR, ako je zvýraznené na obrázku.
Žľab (kanál)

Žľab je kanál v regióne Záhorie, v obci Borský Mikuláš v okrese Senica v Trnavskom kraji. Je ľavostranným prítokom vodného toku Ságelský potok a má dĺžku . Je vodným tokom V. rádu. 
Zdrojnica.
Začína sa v centrálnej časti obce Borský Mikuláš na pomedzí medzi lesným extravilánom a poľnohospodárskym extravilánom pri ceste z Borského Mikuláša do Lakšárskej Novej Vsi v nadmorskej výške . Patrí do obce Borský Mikuláš, okresu Senica v Trnavskom kraji a nachádza sa v geomorfologickom celku Borská nížina, v geomorfologickom podcelku "Bor"..
Opis toku.
Od prameňa tečie severným smerom cez poľnohospodársky extravilán, priberá ľavostranný prítok "Škriepička", pri poľnohospodárskej farme na južnom okraji intravilánu obce Borský Mikuláš v nadmorskej výške ústi do vodného toku Ságelský potok ako jeho ľavostranný prítok. Ságelský potok je ďalej prítokom Myjavy. 
Kanál "Žľab" má jeden krátky prítok.. 
Pôvod názvu.
Kanál "Žľab" na území obce Borský Mikuláš má pôvod v charakteristickom výskyte "žľabu" v oblasti, ktorou potok v čase pomenovacieho procesu pretekal, resp. ktoré bolo s týmto objektom ináč spájané, s významom "malá podlhovastá priehlbeň, podlhovasté koryto často značnej dĺžky slúžiace na odvádzanie vody". Zo slovného základu "žľab" bolo utvorené jednoslovné hydronymum ako súčasť veľmi početnej skupiny názvov v slovenskej toponymii, najmä v hydronymii. 
Názov kanála "Žľab" bol štandardizovaný v roku 2009
V priestore slovenskej hydronymie kanálov hydronymum "Žľab" je jedinečným hydronymom (február 2022); bez nebezpečenstva homonymie. Homonymná konkurencia sa objavuje ale v kategórii prirodzených potokov Žľab (prítok Trnávky).
Referencie.
Erb mestskej časti Vlčince

Erb mestskej časti Vlčince v Žiline bol vytvorený v roku 2017. Autormi erbu sú viceprimátor mesta Žiliny Patrik Groma a PhDr. Ladislav Vrtel - herold Slovenska. Erb Vlčiniec vychádza z ­Ruttkayovej mapy z roku 1747, kde sú uvedené lokality Brezový majer a Wltsintze. Traduje sa, že sa tu nachádzalo veľa vlkov.
Popis vzniku a význam vytvorenia.
Erb a ďalšie symboly podporia identitu obyvateľov a zároveň predstavujú úctu k predkom i histórii, ktorá sa spája s touto lokalitou. 
Vlčince ako jedna z 20 mestských častí Žiliny má svoje vlastné symboly. 
Mestské zastupiteľstvo v Žiline na svojom 26. zasadnutí dňa 20. júna 2017 ustanovilo erb, vlajku a zástavy tejto mestskej časti. Žiadosť o vytvorenie a uznanie vlastného erbu, ktorý by symbolizoval Vlčince a nadviazal na historické korene, inicioval viceprimátor Žiliny a mestský poslanec za volebný obvod Vlčince Patrik Groma.
http://www.zilina.sk.mam.speedweb.sk/userfiles/2017/co%20sa%20v%20ziline%20urobilo/Radni%C4%8Dn%C3%A9%20noviny_c_31_september.pdf
Odhalenie erbu.
Slávnostné odhalenie erbu sa uskutočnilo 24. septembra 2017 vo farskom kostole Sedembolestnej Panny Márie Žilina‑Vlčince. Dôležitosť aktu potvrdila aj prítomnosťou primátora Igora Chomu, predsedu Žilinského samosprávneho kraja Juraja Blanára, poslanca mestského zastupiteľstva a viceprimátora mesta Patrika Gromu spoločne s ostatnými poslancami za volebný obvod Vlčince a kolegami žilinského zastupiteľského zboru, starostov okresu Žilina, honorárneho konzula Bieloruska na Slovensku Mariána Murína i ďalších vzácnych hostí .
Výnimočné postavenie počas celej ceremónie mal generálny štátny radca pre heraldickú tvorbu a správca Heraldického registra SR z Ministerstva vnútra SR Ladislav Vrtel, ktorý umocnil svojou prítomnosťou túto výnimočnú chvíľu. Bohatý kultúrny program spestrilo vystúpenie opernej divy Ireny Lukáčovej, speváčky Renáty Čonkovej s klavírnym doprovod Martiny Hamalovovej i folklórneho súboru Rozsutec. Počas slávnostného prijatia erbu sa uskutočnil aj 1. ročník Erbových slávností s vystúpeniami detí a seniorov. Na oboch podujatiach sa zúčastnilo 700 návštevníkov," vyjadril sa hovorca mesta Žiliny .
5'-Fosforibozyl-4-karboxy-5-aminoimidazol

5'-Fosforibozyl-4-karboxy-5-aminoimidazol (CAIR) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA.
Syntéza.
CAIR vzniká z 5-aminoimidazolribotidu (AIR) karboxyláciou, ktorú katalyzuje fosforibozylaminoimidazolkarboxyláza (AIRC):
V biosyntetickej dráhe sa CAIR následne premieňa na fosforibozylaminoimidazolsukcinokarboxamid (SACAIR) pôsobením enzýmu fosforibozylaminoimidazolsukcinokarboxamidsyntázy (PAICS). Pri reakcii dochádza k naviazaniu aspartátu za hydrolýzy ATP:
V lete ti poviem, ako sa mám

V lete ti poviem, ako sa mám je česko-slovenská komédia režisérky Marty Ferencovej a scenáristky Evy Twardzik Urbaníkovej. Komédia pojednáva o osudoch štyridsiatnikov, bývalých spolužiakov zo strednej školy, ktorých osudy sa navzájom stále prepletajú. Príbeh vychádza z knihy Evy Twardzik Urbaníkovej "V lete ti poviem, ako sa mám. Ferencová a Twardzik Urbaníková spolu v minulosti spolupracovali na komédiách "Všetko alebo nič" a "Príliš osobnú známosť".
Film sa natáčal na začiatku roku 2021 na Slovensku, natáčanie sa začalo v Bratislave a skončilo v máji 2021 na Orave. Titulná pieseň k filmu, s názvom „V lete...“, naspievala skupina IMT Smile.
Film mal v Česku a na Slovensku premiéru 17. februára 2022.
O filme.
Film rozpráva príbeh party kamarátov, bývalých spolužiakov zo strednej školy, ktorých osudy sa počas Vianoc a nového roka opäť prepoja. Ivana (Tereza Kostková) sa pred Vianocami dozvie, že sa s ňou jej manžel Martin (Marián Miezga) chystá rozviesť. Jej kamarátka, rozvodová právnička Adriana (Dana Rogoz) udržuje vzťah so svojim šéfom Filipom (Martin Hofmann). Televízna moderátorka Ela (Andreea Vasile) žije s prekladateľom kníh Andrejom (Ondřej Sokol), do jej života však vstúpi jej bývalý priateľ David (Ján Koleník). Vláďa (Pavel Bartos), majiteľ reštaurácie, má po nevydarenom manželstve s Věrou (Soňa Norisová) požiadavku, aby jeho nová žena Broňa (Dominika Morávková) nepracovala. Tá to však nerešpektuje a svoju prácu pred ním tají. Na Adrianu sa obráti manželka premiéra (Petra Vajdová), ktorá sa chce so svojim manželom (Jaroslav Plesl) v tichosti rozviesť v čase jeho predvolebnej kampane.
Majstrovstvá sveta v ľadovom hokeji 2026

Majstrovstvá sveta v ľadovom hokeji 2026 budú 89. majstrovstvá sveta v ľadovom hokeji, ktoré sa uskutočnia v Švajčiarsku.
O kandidatúru na usporiadanie šampionátu nakoniec súťažilo len Švajčiarsko. Hrať sa bude v Zürichu a Fribourgu. Šampionát prebehne od 15. do 31. mája. V Zürichu sa bude hrať v Swiss Life Arena a vo Fribourgu v BCF Arena.
Far Cry 6

Far Cry 6 je akčná strieľačka z pohľadu prvej osoby z roku 2021 vyvinutá spoločnosťou Ubisoft Toronto a vydaná Ubisoftom. Ide o šieste pokračovanie hernej série Far Cry, ktoré vyšlo 7. októbra 2021 pre platformy Amazon Luna, Microsoft Windows, PlayStation 4, PlayStation 5, Xbox One, Xbox Series X/S a Stadia.
Hra sa odohráva na fiktívnom karibskom ostrove Yara, kde vládne diktátor „El Presidente“ Antón Castillo (Giancarlo Esposito). V hlavných úlohách sa ocitne aj Antónov syn Diego (Anthony Gonzalez), v ktorom vidí jeho otec veľkého nástupcu. Hráč prevezme rolu partizánskeho bojovníka Daniho Rojasa, s ktorým sa pokúsi zvrhnúť Castilla a jeho režim.
Príbeh.
Príbeh hry začína v hlavnom meste štátu Yara menom Esperanza, v deň, keď začali nepokoje. Hlavný hrdina (či hrdinka) Dani Rojas sa s priateľmi vydáva na loď, pomocou ktorej utečú z krajiny. Loď je však prepadnutá samotným El Presidentom, ktorý ju nechá rozstrieľať svojimi vojakmi. Prežije to iba Dani. Dani sa prebúdza na ostrove, na ktorom sídli partizánska skupina Libertad. Nájde ich vodkyňu Claru a pridáva sa k nim. Spoločne preberú celý ostrov z moci diktátora a zvrhnú jeho vládu.
Fosforibozylaminoimidazolsukcinokarboxamid

Fosforibozylaminoimidazolsukcinokarboxamid (SAICAR alebo SACAIR) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA.
Syntéza.
SAICAR vzniká pôsobením enzýmu fosforibozylaminoimidazolsukcinokarboxamidsyntázy (PAICS) na 5'-fosforibozyl-4-karboxy-5-aminoimidazol (CAIR). Počas reakcie sa CAIR viaže na aspartát za hydrolýzy ATP:
SAICAR sa následne štiepi na fumarát a 5-aminoimidazol-4-karboxamidribonukleotid (AICAR). Reakciu katalyzuje adenylosukcinátlyáza (ADSL):
5-Formamidoimidazol-4-karboxamidribotid

5-Formamidoimidazol-4-karboxamidribotid (FAICAR) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA.
Syntéza.
FAICAR vzniká z 5-aminoimidazol-4-karboxamidribonukleotidu (AICAR). Enzým fosforibozylaminoimidazolkarboxamid formyltransferáza prenáša formylovú skupinu na AICAR:
Z FAICAR následne uzavretím cyklu a odštiepením vody vzniká konečný produkt biosyntézy purínov, inozínmonofosfát (IMP). Reakciu katalyzuje inozínmonofosfátsyntáza:
5-Hydroxyizourát

5-Hydroxyizourát je derivát kyseliny močovej, ktorý vystupuje v katabolizme purínových nukleotidov. Vzniká oxidáciou kyseliny močovej enzýmom urátoxidázou. 5-Hydroxyizourát sa ďalej oxiduje urátoxidázou za vzniku alantoínu.
Nový vrch (vrch v Oravskej Magure)

Nový vrch () je vrch v Oravskej Magure. Leží nad obcou Oravská Lesná, približne severozápadne od Dolného Kubína. 
Poloha.
Nachádza sa v severozápadnej časti pohoria, v geomorfologickom podcelku Paráč. Vrch leží v Žilinskom kraji, v okrese Námestovo a v katastrálnom území obce Oravská Lesná. Najbližším sídlom je severným smerom situovaná Oravská Lesná a západne ležiaca jej osada Flajšová, južným smerom sa nachádza obec Zázrivá. Patrí do Chránenej krajinnej oblasti Horná Orava.
Opis.
Nový vrch sa nachádza v hrebeni, ktorý vybieha severným smerom z Paráča () na Rusniačku (). Západne susedí Surový vrch () a Raková (), južne leží Paráč a Hoľa (), východne Štíbeľ () a severným smerom Rusniačka a Črchľa (). Oblasť patrí do povodia Bielej Oravy, kam smeruje Nová rieka odvodňujúca západné časti vrchu, i Zimná voda, odvádzajúca vodu z východných svahov. Na vrch nevedie značený chodník.
Výhľady.
Vrcholovú časť pokrýva hustý lesný porast, ktorý neumožňuje rozhľad. Z odlesnených častí na úbočí a miest s riedkou vegetáciou je možný obmedzený výhľad na okolité vrchy Oravskej Magury a Kysuckej vrchoviny, Oravské, Sliezske a Kysucké Beskydy a malú časť Malej Fatry.
Prístup.
Na vrchol nevedie značená turistická trasa, preto prístup je možný lesnými cestami a chodníkmi z Oravskej Lesnej. Južným smerom vedie po hrebeni modrá trasa z Javorinky cez Paráč na Minčol ().